Band of Joy

**The Band of Joy** (alebo tiež **Robert Plant and the Band of Joy**) je rocková skupina z anglického Birminghamu. Skupina mala v rokoch 1965 až 1968 a 1977 až 1983 niekoľko rôznych zostáv. Robert Plant v roku 2010 oživil pre koncertné turné po USA a Európe meno tejto kapely.

Skupina sa stala pre hudobnú históriu pozoruhodnou preto, lebo v nej účinkovali dvaja hudobníci, Robert Plant a John Bonham, ktorí z nej v roku 1968 odišli do skupiny Led Zeppelin. Menej je o Band of Joy známe, že ich po koncertoch ako „bedňák“ sprevádzal Noddy Holder, ktorý sa neskôr stal spevákom a jedným z frontmanov kapely Slade.

Skupina Band Of Joy pôvodne vznikla v anglickom meste West Bromwich pri Birminghame v roku 1966. Založili ju: Chris Brown (klávesy), Vernon Pereira (gitara), a spevák Robert Plant. Po konfliktoch s vedúcim skupiny Plant na pár mesiacov od kapely odišiel. Skúšal založiť svoju vlastnú skupinu Band of Joy, ale čoskoro to vzdal. Tretia inkarnácia skupiny, v ktorej bol aj Plantov priateľ z detstva, John Bonham, trvala od roku 1967 do polovice roka 1968. Ich hudobný repertoár, zmes soulovej a bluesovej hudby, bol populárny medzi birminghamskými mods. Táto zostava nahrala začiatkom roka 1968 viacero demonahrávok. Nakoľko sa im nedarilo realizovať nahrávací kontrakt, skupina sa v máji roku 1968 znovu rozpadla.

Nakrátko potom úlohu sólového gitaristu v tejto skupine prevzal Dave Pegg, ktorý neskôr hral basovú gitaru v Fairport Convention a v Jethro Tull. Pegg sa zúčastnil skúšok s Band of Joy, ale nikdy s nimi nekoncertoval. Pre turné po Škótsku v roku 1968, Plant a Bonham doplnili vtedajšiu zostavu basgitaristom Johnom Hillom (ex-Uncle Joseph) a gitaristom Mickom Strodeom.

V roku 1977 Gammond a Paul Lockey oživili Band of Joy a koncertovali so zostavou ktorú tvorili John Pasternak, Peter Robinson a klávesista Michael Chetwood. Gammond, Lockey, Pasternak a Robinson predtým hrali v skupine Bronco. Dva albumy, ktoré nahrala táto zostava sa konečne stali ich žánrovou a štýlovou značkou. Spájali progresívnu hudbu s blues a experimentovali s vtedajšími trendmi ovplyvnenými punkovou vlnou a klasickými rockovými postupmi. Svoj druhý štúdiový album skupina vydala tesne pred rozpadom v roku 1983. Gammond neskôr spolupracoval s Plantom v jeho skupine „Priory of Brion“.

V roku 2010 bolo oznámené, že Plant by chcel sformovať novú skupinu a vystupovať ako Robert Plant & the Band of Joy.

## Diskografia
* *[[Band of Joy (album)|Band of Joy]]* (1978)
* *24k* (1983)
* *[[Sixty Six to Timbuktu]]* (2003) – retrospektíva Roberta Planta v ktorej sú nahrávky Band of Joy, „Hey Joe“ a „For What It's Worth“.
* *[[Band of Joy (album)|Band of Joy]]* (2010)

## Zostavy skupiny
* Robert Plant - sólový spev
* Kevyn Gammond - gitara, spev
* Chris Brown - organ
* Paul Lockey - basgitara, gitara, spev
* John Bonham - bicie nástroje
; 1968 
* Robert Plant - sólový spev 
* John Bonham - bicie
* John Hill - basgitara
* Mick Strode - sólová gitara
* John Kelsey - klávesy
; 1977 
* Kevin Gammond - gitara, spev
* Paul Lockey - gitara, spev
* John Pasternak - basgitara, spev
* Peter Robinson - bicie
* Michael Chetwood - klávesy, spev
; 2010 
* Robert Plant - spev
* Patty Griffin - spev, gitara
* Buddy Miller - spev, gitara
* Darrell Scott - spev, gitara, mandolína, akordeón, banjo
* Byron House - basgitara
* Marco Giovine - perkusie

## Literatúra
* Hornby, Laurie. *Brum Rocked On!* (Solihull: TGM Limited, 2003) ISBN 0-9536951-5-8
* Band of Joy interview  - *Achilles Last Stand* (1992). (Retrieved August 18, 2005.)
* Yorke, Ritchie. *Led Zeppelin: The Definitive Biography* (London: Virgin, 1993) ISBN 0-86369-648-1

## Referencie

*
*

Kategória:Led Zeppelin
Kategória:Anglické hudobné skupiny